# PROTOKOL

# O ODRŽAVANJU NASTAVNOG PROCESA U SREDNJOJ ŠKOLI AMBROZA HARAČIĆA MALI LOŠINJ PREMA UPUTAMA ZA SPRJEČAVANJE I SUZBIJANJE EPIDEMIJE COVID-19 HZJZ

# GODINE 2020./2021. - za učenike i roditelje

# Mjere su izrađene prema uputama Hrvatskog zavoda za javno zdravstvo.

**OBVEZE RODITELJA/UČENIKA PRIJE DOLASKA U ŠKOLU**

1. Učenici imaju obavezu izmjeriti tjelesnu temperaturu svaki dan prije dolaska u školu, te u slučaju povišene tjelesne temperature ne smiju doći u školu već se javljaju telefonom razredniku i izabranom pedijatru/liječniku obiteljske medicine radi odluke o testiranju i liječenju.
2. Sumnja na COVID-19 Znakovi koji upućuju na moguću zarazu COVID-19:

• povišena tjelesna temperatura (pod pazuhom > 37,2)

• simptomi respiratorne bolesti - kašalj, poteškoće u disanju, grlobolja

• poremećaj osjeta njuha i okusa

• gastrointestinalne smetnje (proljev, povraćanje i bol u trbuhu, posebno kod manje djece). Učenici sa znakovima svih drugih zaraznih bolesti koje se prenose uobičajenim socijalnim kontaktom također ne dolaze u školu.

**PUTOVANJE U ŠKOLU JAVNIM PRIJEVOZOM**

1. Učenici koji na nastavu dolaze javnim prijevozom dužni su se u autobusu pridržavati mjera propisanih za javni prijevoz. Poveznica: <https://www.hzjz.hr/wp-content/uploads/2020/03/Preporuke-za-rad-u-djelatnosti-prijevozaputnika-autobusima-tijekom-epidemije-koronavirusa-COVID-19.pdf>

2. Učenici su kod ulaska u autobus, tijekom vožnje i kod izlaska autobusa dužni održavati fizičku distancu i nositi masku.

3. Učenici se tijekom vožnje organiziranim prijevozom grupiraju prema razrednim odjelima na način da se izbjegava miješanje učenika različitih razrednih odjela.

# DOLAZAK UČENIKA U ŠKOLU

1. Učenici u školu dolaze sami ili javnim prijevozom.
2. Učenik dolazi i odlazi iz škole sa školskom torbom te svoju opremu i pribor ne dijeli s drugim

učenicima.

1. U školu učenici ulaze prema unaprijed utvrđenom rasporedu po razredima i samo u vrijeme koje je utvrđeno za ulazak njihovog razreda. Ulazak učenika u školu i odlazak do razreda nadziru dežurni nastavnici. Učenici prilikom ulaza prolaze preko dezinfekcijske barijere i dezinficiraju ruke.
2. Učenici prolaze po najkraćoj mogućoj unaprijed utvrđenoj ruti kretanja.
3. Na prvom nastavnom satu nastavnik evidentira temperaturu učeniku, a po potrebi i izmjeri beskontaktnim toplomjerom.
4. Informativni posteri su postavljeni na ključnim mjestima koji služe kao podsjetnici o higijenskim protokolima u ponašanju u vrijeme pandemije.

# BORAVAK UČENIKA U ŠKOLI

1. Učenici bi trebali što je više moguće održavati distancu (fizičku udaljenost) od drugih učenika i odraslih.
2. Tijekom boravka u školi učenik boravi u svojoj odgojno-obrazovnoj skupini (razredu) i ne miješa se s učenicima iz drugih odgojno-obrazovnih skupina.
3. Učenici nose zaštitne maske u razredu jer nije moguće održati fizičku udaljenost od druge djece i osoba u učionici.
4. Učenici se kreću izvan učionice samo koliko je nužno. Potrebno je izbjegavati fizički kontakt učenika iz različitih razrednih odjela. Prilikom prolaska kroz zajedničke prostorije (hodnik/hol/toaleti) učenici su dužni prolazak skratiti na minimum, nepotrebno ne dodirivati površine ili predmete. Izvan učionica učenici također nose maske.
5. Učenici trebaju redovito i pravilno prati ruke. Pranje ruku prije konzumiranja hrane, nakon dolaska izvana i u nekim drugim prilikama u razredu zamjenjuje se dezinficiranjem ruku u onim učionicama u kojima nema tekuće vode i sapuna.

Sve što trebate znati o pranju ruku za zaštitu od koronavirusa (COVID-19) - UNICEF <https://www.hzjz.hr/wp-content/uploads/2020/03/UNICEF_Upute_za_pranje_ruku.pdf>

1. Učenike treba poticati da kada kašlju i kišu prekriju usta i nos laktom ili papirnatom maramicom koju poslije trebaju baciti u koš za otpad te oprati ruke. Pri kašljanju i kihanju trebaju okrenuti lice od drugih osoba te izbjegavati dodirivanje lica, usta i očiju rukama.
2. Preporuča se i potiče učenike da ne dodiruju usta, nos, oči i lice kao i da ne stavljaju ruke i predmete u usta.

8. Učenici nose marendu od kuće i konzumiraju u prostoriji u kojoj boravi njihova odgojno- obrazovna skupina.

# ORGANIZACIJA NASTAVE U ŠKOLI

1. Nastava se u školi organizira za sve učenike od 1. do 4. razreda u blok satovima ili trosatima koliko je god to moguće.
2. Učenici sjede u klupama jedan pored drugoga i jedan iza drugoga, ali ne usmjereni licem u lice.
3. Tijekom nastave učenici jedne obrazovne skupine ne miješaju se s učenicima druge obrazovne skupine. Svaki razred ima svoju učionicu.
4. Nastava TZK odvija se kad god je to moguće u vanjskim prostorima (šetnjom, boravkom na otvorenom ili na otvorenom igralištu), na način da ne dolazi do spajanja ili kontakta razrednih odjeljenja niti u svlačionici, niti u dvorani niti u vanjskom prostoru. Kod održavanja nastave u zatvorenom prostoru primjenjuju se Preporuke za treninge i športsko-rekreativne aktivnosti u zatvorenim športskim objektima.
5. Odmori se organiziraju u različito vrijeme, školsko zvono se ukida, a dolazak učenika na prvi sat nije u isto vrijeme kako učenici ne bi došli u kontakt s učenicima drugih razrednih odjela. Učenici se kreću izvan učionice samo ako je to nužno.
6. Nastava predmeta kod kojih se spajaju učenici više razrednih odjeljenja (izborna nastava – etika), odvija se na način da se s jednom skupinom učenika iz jednog razrednog odjela nastava odvija u školi, a s ostalima on-line i tako naizmjence po tjednima ili sve on-line.
7. Kod stručne prakse i praktične nastave, učenici se pridržavaju preporuka za tu specifičnu djelatnost, Sektor turizma i ugostiteljstva i Sektor ekonomije.
8. Za vrijeme trajanja proglašene pandemije COVID-19 ne organizira se izvanučionična nastava.

# IZLAZAK IZ ŠKOLE

Izlazak učenika iz škole nadgleda nastavnik koji s njima održava zadnji školski sat, te vodi brigu o održavanju distance i pridržavanju svih ostalih mjera kod izlaska učenika iz škole. Učenici izlaze na ulazima na koja su taj dan ušli u školu.

# POSTUPANJE U SLUČAJU SUMNJE U ZARAZU KOD UČENIKA

1. Kod pojave znakova bolesti koji upućuju na moguću zarazu COVID-19 (povišena tjelesna temperatura – pod pazuhom 37,2, simptomi respiratornih bolesti – kašalj, poteškoće u disanju, grlobolja, poremećaj osjeta njuha i okusa i gastrointestinalne smetnje – proljev, povraćanje i bol u trbuhu) učenik ostaje kod kuće i javlja se najprije telefonom izabranom liječniku obiteljske medicine koji odlučuje o testiranju. O tome roditelj telefonom mora obavijestiti školu.

2. U slučaju sumnje da učenik ima simptome Covid-19 zaraze nastavnik koji je to primijetio vodi učenika u prostoriju za izolaciju i o tome obavješćuje ravnatelja ili stručnog suradnika koji će pozvati roditelja učenika. Učenik ostaje u prostoriji za izolaciju do dolaska roditelja. Odmah po utvrđivanju simptoma učeniku je potrebno osigurati masku za lice, a nastavniku koji prati dijete do prostorije za izolaciju vizir, masku i jednokratnu pregaču. Po odlasku učenika dezinficira se prostorija u kojoj je učenik bio izoliran.

3. Ravnatelj nadležnom epidemiologu/školskom liječniku javlja svako grupiranje osoba sa sumnjom na COVID-19 i svaku pojedinačnu infekciju koju roditelj ili djelatnik moraju najhitnije prijaviti ravnatelju.

4. Kod pojedinačnog slučaja pojave simptoma koji mogu upućivati na zarazu COVID-19, razredni odjel u pravilu nastavlja dalje s radom, dok se kod prijavljenog grupiranja osoba sa znakovima bolesti postupa sukladno mišljenju liječnika.

5. Kad se kod učenika utvrdi zaraza COVID-19, postupa se sukladno odluci nadležnog epidemiologa. Za sve osobe kod koji se utvrdi da su bile u bliskom kontaktu sa zaraženom osobom u vrijeme kad je osoba mogla biti zarazna izriče se mjera samoizolacije.

**UČENICI S KRONIČNIM BOLESTIMA**

1. Za svaku izrazito vulnerabilnu osobu (djelatnik i učenik) ili osobu koja dijeli kućanstvo s takvom osobom, pojedinačno će se razmotriti situacija uzimajući u obzir aktualnu epidemiološku situaciju.

2. Odluku o tome donosi liječnik primarne zdravstvene zaštite kao i o eventualnim drugim posebnim mjerama zaštite (pedijatar, liječnik obiteljske medicine te za učenike kod izostanaka duljih od mjesec dana liječnik školske medicine).